CELEX: C2007/199/02
Language: mt
Date: 2007-08-25 00:00:00
Title: Kawża C-466/03: Sentenza tal-Qorti tal-Ġustizzja (L-Ewwel Awla) tat- 28 ta' Ġunju 2007 (talba għal deċiżjoni preliminari tal-Landgericht Baden-Baden — il-Ġermanja) — Albert Reiss Beteiligungsgesellschaft mbH vs Land Baden-Württemberg (Direttiva 69/335/KEE — Taxxi indiretti fuq il-ġbir tal-kapital — Liġi nazzjonali li tipprovdi għall-ġbir ta' drittijiet fuq att notarili li jikkonstata t-trasferiment ta' ishma f'kumpannija b'responsabbiltà limitata — Deċiżjoni ta' tassazzjoni — Kwalifika bħala taxxa simili għal taxxa kapitali lill-kumpanniji — Formalità preliminari — Taxxi fuq it-trasferiment ta' titoli — Taxxi li huma ta' natura remuneratorja)

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/2
            
         Sentenza tal-Qorti tal-Ġustizzja (L-Ewwel Awla) tat-28 ta' Ġunju 2007 (talba għal deċiżjoni preliminari tal-Landgericht Baden-Baden — il-Ġermanja) — Albert Reiss Beteiligungsgesellschaft mbH vs Land Baden-Württemberg
   (Kawża C-466/03) (1)
   
   (Direttiva 69/335/KEE - Taxxi indiretti fuq il-ġbir tal-kapital - Liġi nazzjonali li tipprovdi għall-ġbir ta' drittijiet fuq att notarili li jikkonstata t-trasferiment ta' ishma f'kumpannija b'responsabbiltà limitata - Deċiżjoni ta' tassazzjoni - Kwalifika bħala “taxxa simili għal taxxa kapitali lill-kumpanniji’ - Formalità preliminari - Taxxi fuq it-trasferiment ta' titoli - Taxxi li huma ta' natura remuneratorja)
   (2007/C 199/02)
   Lingwa tal-kawża: il-Ġermaniż
   Qorti tar-rinviju
   Landgericht Baden-Baden
   Partijiet fil-kawża prinċipali
   
      Rikorrenti: Albert Reiss Beteiligungsgesellschaft mbH
   
      Konvenut: Land Baden-Württemberg
   Suġġett
   Talba għal deċiżjoni preliminari — Landgericht Baden-Baden — Interpretazzjoni ta' l-Artikolu 10(ċ) tad-Direttiva tal-Kunsill 69/335/KEE, tas-17 ta' Lulju 1969, li tikkonċerna taxxi indiretti fuq il-ġbir tal-kapital (ĠU L 249, p. 25) kif emendata mid-Direttiva tal-Kunsill 85/303/KEE, ta' l-10 ta' Ġunju 1985 (ĠU L 156, p. 23) — Żieda fil-kapital ta' kumpannija b'responsabbiltà limitata permezz ta' kontribuzzjoni ta' ishma miżmuma f'kumpannija oħra — Taxxi imposti fuq l-att notarili li jikkonstata t-trasferiment ta' l-ishma
   Dispożittiv
   L-Artikolu 10(ċ) tad-Direttiva tal-Kunsill 69/335/KEE, tas-17 ta' Lulju 1969, li tikkonċerna taxxi indiretti fuq il-ġbir tal-kapital, kif emendata mid-Direttiva tal-Kunsill 85/303/KEE, ta' l-10 ta' Ġunju 1985, jipprekludi l-ħlas tad-drittijiet notarili għall-awtentikazzjoni ta' trasferiment ta' ishma f'kumpannija, li jkun seħħ permezz ta' kontribuzzjoni fil-kuntest ta' żieda fil-kapital ta' kumpannija kapitali, u dan f'sistema kkaratterizzata mill-fatt li n-nutara huma impjegati mas-servizz pubbliku u li d-drittijiet jitħallsu, għall-inqas parzjalment, lill-Istat bħala kontribut għan-nefqa pubblika.
   
      (1)  ĠU C 21 ta' l-24.1.2004.